પણ બિનજરૃરી ચીજોનો મસમોટો ખડકલો થયા પછી એમાંથી નકામું અલગ તારવીને એને દૂર કરવાની પૂરતી ફુરસદ જલદી મળતી જ નથી, એટલે એ કામ આગળ ધકેલાતું રહે છે. ખડકલો મોટો થતો રહી આપણને ખટકતો રહે છે. નિરાંત મળતી નથી અને નડતરને નાથી શકાતું નથી. ડિવાઈસની મૅમરી ઓછી પડે છે એટલે નવું અને ઉપયોગી કશુંક પણ આવે તો એને એમાં ઉમેરી કે સમાવી શકાતું નથી. ક્યારેક તો નવું સ્વીકારી પણ શકાતું નથી. તરત સ્ક્રીન પર સૂચના આવે છે કે તમારી ડિવાઈસમાં જગા નથી. મૅમરી ફુલ છે.